รบกวนสอบถามนะคะ อายุ 27 ไม่เคยมีเพศสัมพันธ์ค่ะ 2-3 เดือนประจำเดือนมาแบบกะปริบกะปรอย บวกด้วยมีภาวะความเครียดค่ะ ไปหาคุณ ตอนไปหาก็ยังมีเลือดประจำเดือนมาแบบกะปริบกะปรอยอยุ่นะแล้วคุณ กินยาใช้ยา Primulut-n ทั้งหมด10 วัน เช้าเย็น กินไปได้ 3 วัน แล้วมีเลือดออกค่ะ แบบนี้ถือว่าปกติไหมคะ
สวัสดีค่ะ การมีเลือดประจำเดือนออกแบบกะปริดกะปรอย คือหากมีปริมาณที่น้อย แต่เลือดออกไม่ได้นานเกิน 7 วัน ก็ไม่ได้ถือว่าผิดปกติอะไร โดยการที่เลือดมีปริมาณน้อย อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้นแต่หากออกนานเกิน 10 วัน ก็ถือว่านานผิดปกติ โดยหากไม่เคยมีเพศสัมพันธ์ ก็อาจเกิดจากการผลิตฮอร์โมนของรังไข่ที่ผิดปกติได้ทั้งนี้ หากได้ไปพบแพทย์และได้ยา Primalut-N มาทาน 10 วัน โดยปกติ เมื่อทานแล้วเลือดก็ควรจะหยุดไหล แต่หากกลับมีเลือดออกมาอีก แต่มีปริมาณไม่มาก อาจทานต่อไปก่อนจนครบ 10 วัน ซึ่งเลือดน่าจะหยุดไหลไปในที่สุดเองค่ะแต่หากเลือดที่ออกมีปริมาณมากขึ้น และยังคงออกทุกวัน ก็ควรหยุดทาน แล้วสังเกตอาการค่ะ หากยังคงมีเลือดไหลมาอีกเรื่อยๆ ก็ควรกลับไปพบสูติ-นรีแพทย์เพื่อตรวจหาสาเหตุต่อไปค่ะ